**ΤΟ ΥΦΟΣ ΤΟΥ ΚΕΙΜΕΝΟΥ**

Το **ύφος** είναι ο ιδιαίτερος τρόπος με τον οποίο χρησιμοποιεί κάποιος τη γλώσσα αξιοποιώντας τα ποικίλα μέσα που αυτή προσφέρει, για να μεταδώσει με τον καλύτερο τρόπο το μήνυμά του. Το ύφος εξαρτάται από την επικοινωνιακή περίσταση του λόγου.

**Κάποιοι πιθανοί χαρακτηρισμοί....**

|  |  |
| --- | --- |
| **ΥΦΟΣ** | **ΠΩΣ ΕΠΙΒΕΒΑΙΩΝΕΤΑΙ;** |
| **Απλό, λιτό, οικείο** | Λεξιλόγιο καθημερινό και κατανοητό, λέξεις/φράσεις του οικογενειακού-φιλικού περιβάλλοντος,που δε χρησιμοποιούνται όταν κάποιος απευθύνεται σε επίσημα πρόσωπα, σε αγνώστουςή σε πρόσωπα που κατέχουν κάποια υψηλή θέσηα΄ και β΄ ρηματικό πρόσωπο, παρατακτική σύνδεση ή ασύνδετο σχήμα |
| **Ζωντανό, γλαφυρό, παραστατικό,****λογοτεχνικό** | Ευθύς λόγος, διάλογος, ερωτήσεις, ενεργητική σύνταξη, χρήση παραδειγμάτων και σχημάτων λόγου(μεταφορές, εικόνες, παρομοιώσεις κτλ.) |
| **Επίσημο, τυπικό, σοβαρό** | Λεξιλόγιο που χρησιμοποιείται στη διοίκηση, στις δημόσιες υπηρεσίες, στο στρατό, στην πολιτική,γ΄ ρηματικό πρόσωπο, παθητική σύνταξη |
| **Επιστημονικό** | Ειδικό λεξιλόγιο (ορολογία) |
| **Σύνθετο ή πολύπλοκο** | Εξεζητημένο λεξιλόγιο, ειδική ορολογία, μακροπερίοδος λόγος, υποτακτική σύνδεση |
| **Χιουμοριστικό** | Το κείμενο περιέχει στοιχεία που προκαλούν το γέλιο |
| **Ειρωνικό** | Λέξεις ή φράσεις που κοροϊδεύουν πρόσωπα και καταστάσεις, χρήση εισαγωγικών ή θαυμαστικών, υπαινιγμοί |
| **Εξομολογητικό** | Χρήση α’ προσώπου, παρελθοντικών χρόνων |
| **Διδακτικό, προτρεπτικό** | Χρήση υποτακτικής ή προστακτικής |
| **Λαϊκό** | Λέξεις ή φράσεις κυρίως του προφορικού λόγου, που ανήκουν στην αργκό, στη γλώσσα του περιθωρίου |
| **Λαϊκότροπο** | Λέξεις ή φράσεις που είναι διαλεκτικές, που μπορεί να είναι γνωστές και στα μεγάλα αστικά κέντραή να χρησιμοποιούνται και στη λογοτεχνία(τα όρια ανάμεσα στο λαϊκότροπο και το λογοτεχνικό είναι συχνά ασαφή) |
| **Λόγιο** | Λέξεις που ως προς τη χρήση τους ή και το σχηματισμό τους προέρχονται από την καθαρεύουσαή την αρχαία ελληνική γλώσσα ή δημιουργήθηκαν με αυτές ως πρότυπο |
| **Προφορικό** | Λέξεις ή φράσεις που χρησιμοποιούνται συνήθως στον καθημερινό προφορικό λόγο(το προφορικό επίπεδο λόγου βρίσκεται πολύ κοντά στο οικείοκαι δεν είναι πάντοτε ευδιάκριτα τα μεταξύ τους όρια) |

**Σημειώσεις:**

1. Θα μπορούσαμε ακόμη να συμπεριλάβουμε στα επίπεδα του ύφους το παιδικό(π.χ. νάνι, βαβά), το παρωχημένο (π.χ. μπανιερό) και το χυδαίο.

2. Εννοείται πως πολλές από τις παραπάνω περιπτώσεις ύφους μπορούν να συνυπάρχουν σε ένα μόνο κείμενο.